**ACORDS DE L’ASSEMBLEA GENERAL D’ISVAT - Març 2023**

Memòria 2022 i Pla de treball 2023

* Es fa un repàs de les activitats fetes durant el 2022 i s’exposen les previstes pel 2023 en els diferents àmbits de treball de l’entitat: Acció cultural, GAM, Residència / Centre de Dia, web Vall Alta de la Tordera, Educació, Jornades, Festa d’ISVAT i Comunicació.
* De l’exposició feta es pot destacar:
  + L’èxit del taller sobre Història de l’Art amb la participació de 22 persones.
  + La implicació de vuit voluntaris per a la gent gran i dos pels joves en el GAM.
  + El fet que la Residència / Centre de Dia ha passat a ser un projecte assumit com a propi per l’ajuntament de Palau, amb la participació activa d’ISVAT, que te possibilitats de realització i, en cas de no materialitzar-se a mitjà termini, el compromís municipal alternatiu de transformar el Centre de Suport Social en Centre de Dia l’any 2024.
  + El bon funcionament del web sobre la Vall Alta de la Tordera, amb el propòsit de signar un conveni amb la Diputació de Barcelona, per fer activitat amb la Direcció del Parc Natural del Montseny, i col·laborar amb els instituts d’educació.
  + La culminació de l’enquesta sobre la formació professional ocupacional i la posada en marxa d’un taller de construcció per a formar joves sense feina, així com el propòsit d’impulsar una línia de formació professional a l’institut de Palau.
  + La bona acollida de les Jornades sobre Societat i Economia i la previsió de consolidar l’experiència de manera reiterada per a futurs exercicis sobre temes diversos.
  + La programació de la primera festa d'ISVAT amb un reconeixement personal a l’Eulàlia Pou.
  + La quantificació de la feina feta des de la comissió de Comunicació i la persistència del programa de ràdio.
* S’ha buscat la col·laboració amb les entitats que mes coneixements tenen per a cada nou projecte que s’endegava (Escola Ginebró, Cercle econòmic i social Baix Montseny) i, si en el futur, cal superar els límits estrictes de la vall, es buscarà establir aliances amb noves entitats, cercant l’acompanyament del poble i del conjunt del territori

Comptes del 2022 i pressupost 2023

* Es tanca l’any 2022 amb un resultat positiu de 4.335,37-€ que representa un increment del 37% respecte l’any anterior.
* Pel 2023 es preveu un augment d’ingressos fins arribar als 9.065,00-€, degut, en gran part, a l’increment de quotes aprovades en l’assemblea anterior.
* Es presenta un pressupost que es vol tancar amb un resultat positiu.

Nombre de socis i col·laboradors

* El nombre de socis ha augmentat fins als 146 i el de voluntaris / col·laboradors es situa en 41.

Renovació de càrrecs

* La NÚRIA SERRA relleva a l’IGNASI FAURA en la presidència de l’entitat i aquest es manté com a vocal suplent.
* La baixa de la SÒNIA CASTELL fa que en JAUME AGUSTÍ ocupi la vice-presidència de l’associació i que en JORDI GASSIOT passi de vocal suplent a vocal titular de la Junta Directiva.
* També causa baixa com a vocal titular la CARME CLOPÉS i el seu lloc és cobert per en JOAN LLUÍS ROJAS, del mateix poble de Montseny.
* En CARLOS GALLEGO cessa com a vocal suplent i es nomenen dos vocals suplents nous: l’ANDREU PELÀEZ i en JOAQUIM SABÉ, passant de dos a tres suplents.

Cloenda

* L’IGNASI FAURA posa en valor que a les reunions de la Junta Directiva regularment hi ha un nivell alt d’assistència, diu que durant el seu mandat ha pogut constatar el valor del treball col·lectiu i expressa el seu desig que l’associació segueixi creixent fins als 200 socis.
* Presenta a la nova presidenta com una persona jove i bona professional, que ha col·laborat activament amb l’entitat i ha generat molta confiança.
* La NÜRIA SERRA agraeix l’assistència, la feina feta i la confiança que es diposita en ella. Exposa la voluntat d’impulsar nous reptes i consolidar els que s’estan realitzant amb lideratge compartit, en interès de la població de la vall. S’adreça a les institucions públiques per assolir nous objectius i col·laborar en iniciatives diverses, adreçades al desenvolupament humà, social, cultural i econòmic del territori.